  Анжелика Тихонова корреспондент 16-тӥ гудырикошконэ Сюмси ёросысь Кильмезь черкогуртын модельной лыдӟетъюртэз усьтӥзы. Со сярысь ёрослэн тӧроез Владимир Семёнов «ВКонтакте» мерлыко вотэсысь бамаз ивортӥз. Ужъюртэз «Культура» йӧскалык ӵектос улсын выльдӥзы. Сӥё-дано усьтонэ элькунысь лулчеберетъя министр Владимир Соловьёв но вуылӥз. Удмуртиын та нырысетӥез гуртын интыяськем модельной библиотека Владимир Соловьёв, Удмуртиысь лулчеберетъя министрКильмезьысь лыдӟетъюрт ёросын тужгес бадӟымез гурт библиотека луэ. Отчы шутэтскыны, лыдӟиськыны, ужрадъёсы пыриськыны пӧртэм арлыдъем адямиос вуыло. Лыдӟиськонниез выльдыны улосвыл 6 миллион манет висъяз.  Выльдэм лыдӟетъюртлэн аспӧртэмлыкез – Борис нимо робот. Со азьвыл кылдытэм маршуртъя ветлоз но экскурсиос ортчытъялоз, со сяна, трос мукет ужъёсты быдэсъялоз. Кильмезь черкогуртысь модельной библиотека элькунын витетӥез ини Озьы ик Владимир Соловьёв «Культура малой Родины» ӵектос улсын выльдэм ёрос культура юртэ вуылӥз. Отын учкисьёслы залэ 936 сюрс 700 манет тыр 248 выль пуконъёс пуктӥзы. Тодэ вайытом, Кильмезь черкогуртысь лыдӟетъюртэ робот сяна, трос мукет тӥрлык но басьтӥзы.  Тегъёс: Сюмси Удмуртия тупатъянужъёс лыдетъюрт  